650 Burgundy N FL 33484 - Foreclosure
650 Burgundy N #650-N, Delray Beach, Fl 33484 Foreclosure Information
Address: 650 Burgundy N #650-N
Complex / Unit: Kings Point Burgundy N Condominium (650-N)
Previous Sale Price: $10,550 in 2011 Afgelope feestyd was ‘die veiligste’, sê Cele | Netwerk24
Deur Llewellyn Prince 21 Januarie 2020 17:55
Dit het Bheki Cele, minister van polisie, Dinsdag in Durban gesê toe hy ’n verslag met die nasionale misdaadstatistieke oor die afgelope feestyd uitgereik het.
Cele beskryf die afgelope feestyd as “die veiligste” danksy die afname in talle misdaadkategorieë.
Volgens hom het die aantal moorde landwyd in vergelyking met die vorige feestyd met 1,4% afgeneem.
Alle ander kontakmisdade, behalwe aanranding en roof met verswarende omstandighede, het ook afgeneem.
“Vroue en kinders was hierdie feestyd ook veiliger wat verkragting, seksuele aanranding en poging tot seksuele aanranding betref deurdat dit met 9,9% afgeneem het.”
Bheki Cele, minister van polisie, het Dinsdag die afgelope feestyd se misdaadstatistieke bekend gemaak.Foto: SON
Hy het alle polisiebeamptes – wie se feestyd van 15 Oktober tot 11 Januarie geduur het – bedank vir hul harde werk om te verseker dat die feestelikhede binne die wet kon geskied.
Volgens hom was operasionele planne, veral oor naweke en in gebiede waar drankmisbruik die hoogste was, dwarsdeur die feestyd in werking.
Hy het gesê polisiebeamptes het op groot skaal patrolliewerk, stop-en-deursoek-operasies en padversperrings gehou, terwyl talle onwettige drankplekke by voldoeningsinspeksies gesluit is.
Cele het gesê hy het self die land in Desember deurkruis om polisie-operasies te assesseer en waar te neem hoe inwoners, vakansiegangers en oorsese besoekers veilig gehou en misdadigers slapelose gegee is.
Volgens hom is die slagspreuk “Zizojika Izinto” aangeneem omdat hy en die polisie saamgestem het dat dinge hierdie keer anders gedoen moes word as die polisie die misdaadgety wou omdraai. Losweg vertaal beteken dit “dinge sal verander”.
Wat eiendomsverwante misdade betref, het Cele gesê inbrake by huise en sakeondernemings, sowel as diefstal uit voertuie en veediefstal, het gesamentlik met 10,2% gedaal.
“Met al dié afnames, is ek bewus dat daar steeds sommige hardnekkige misdade is wat dringende ingryping en hulpbronne benodig.
“Terwyl 388 verdagtes in dié tydperk in hegtenis geneem is weens motorkapings, was daar meer motor- en vragmotorkapings in die 2019-feestyd. Dit was onderskeidelik 11% en 9% hoër.”
Volgens Cele is vuurwapens in die meeste misdade gebruik, en is daar op 4 831 vuurwapens in dié tyd beslag gelê.
Sowat 24 827 motoriste is ten spyte van die talle waarskuwings en opvoedings- en bewustheidsveldtogte weens dronkbestuur aangekeer. Dit is 4 048 meer as in die vorige feestyd.
Cele het bygevoeg dat alkohol “die vyand van ons samelewing bly en ’n hoofoorsaak van baie kontakmisdade is”.
Oor die feestyd is 6 124 onwettige drankwinkels en sjebiens toegemaak. Sowat 2 000 hiervan was in die Oos-Kaap.
In totaal is sowat 84 000 verdagtes weens verskeie misdade aangekeer. Dit sluit in 173 verdagtes wat op parool was. Sowat 17 000 van hulle is steeds agter tralies en word vervolg.
Hy het polisiebeamptes wat self by misdade betrokke was, veroordeel en belowe dat hulle behoorlik gestraf sal word.
Cele het ook landsburgers, gemeenskapspolisiëringsforums en buurtwagte vir hul samewerking geloof.
Volgens hom is die feestyd verby, maar die stryd teen misdaad duur voort. “Laat ons die ruimte vir misdadigers toedruk!” was sy opdrag aan alle polisiebeamptes.
Meer oor: Bheki Cele | Feestyd | Misdaad